امریکا قوشمه ایالتلری دولت باشلیغی کاندیدلری آره سیده گی رقابت قیزیشیب بارماقده
امریکا قوشمه ایالتلریده 8 نچی نومبر کونی بولیب اوته دیگن دولت رئیس لیک سیلاویگه آز مدت قالگن. بیراق دموکراتیک حزب نینگ کاندیدی هیلری کلینتون بیلن جمهوریتچی حزب نینگ کاندیدی دونالد ترامپ آره سیده رقابت قیزیشیب بارماقده.
سونگی پیتلرده بولیب اوتگن تیکشیروو نتیجه سیده کلینتون ترامپ دن 9 نمره کوپراق کسب ایتیب بیرینچی اورینگه تورگن.
NBC News کانالی بیلن Wall Street Journal روزنامه سی تامانیدن مشترکاً آلیب باریلگن تیکشیروو نتیجه سیگه کوره کلینتون سیلاوده 46 فایز ترامپ ایسه 37 فایز رای قولگه کیریتیش ممکن. بیراق آزادیخواه حزبی نینگ کاندیدی گری جانسون 8 فایز یشیل حزب نینگ کاندیدی جیل استاین نینگ 2 فایز رای آلیشی ممکن.
ایککی رقیب مقایسه قیلینگنده کلینتون نینگ 50 فایز رای آلیش احتمالی موجود ایکن، ترامپ ایسه 40 فایز رای ده قالماقده.
سیاسی تحلیلگرلر ترامپ نینگ زشت و بی ادب سوزلری ناکام قالیشی گه باعث بولماقده.
کاندیدلر نینگ ایککی بار تلویزیون آرقه جانلی روشده بحث قیلگن لیکلری بو بحث لرده کلینتون نینگ ترامپ گه کوره چقور معلومات گه ایگه بولگن لیگی قید ایتیلماقده. ایککی کاندید اره سیده سیلاودن آلدینگی سونگی بحث 19 اکتوبر کونی لاس ویگاس ده گی نیوادا عالی بیلیم یورتیده بولیب اوته دی.
باشقه بیر تاماندن امریکالیک مسلمان خاتین- قیزلر هیلری کلینتون اوچون همکارلیک قیلرلیکلرینی بیان ایتدیلر.
امریکالیک خاتین – قیزلر سیاسی حرکت کمیته سی، آماج لری نینگ اسلامی ارزشلرگه حرمت قائل بولگن سیاستچی لرنی حمایت قیلیش ایکن لیگینی معلوم قیلیب، خودی شو اوچون هیلری کلینتونگه رای بیرماقچی بولگن لیکلرینی بیلدیردیلر.
باشقه بیر تاماندن آق اوی سوزلاوچیسی جاش ارنست امریکا قوشمه ایالتلری دولت باشلیغی بارک اوبامانینگ جمهوریتچی حزب نینگ کاندیدی دونالد ترامپ نینگ زشت و بی ادب سوزلری بولگن ویدیو اوچون "جیرکنچ لی" دیگن لیگینی بیان ایتدی.
ارنست ترامپ نینگ ویدیوده گی سوزلری نینگ انچه کیشی تامانیدن "جنسی هجوم" چوکاتیده بهالندیریلگن لیگینی معلوم قیلیب، بو کبی ویدیولر باعث ترامپ گه قره ته شدتلی انتقادلرنینگ طبیعی ایکن لیگینی اورغوله دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
